Sukan Paralimpik Musim Panas 1968

Sukan Paralimpik Musim Panas 1968 (, ) merupakan satu acara pelbagai sukan antarabangsa bagi atlet kurang upaya yang telah diadakan di Tel Aviv, Israel dari 4 hingga 13 November 1968.

Temasya tersebut asalnya dijadualkan untuk diadakan di Bandar Raya Mexico, tuan rumah bagi Sukan Olimpik Musim Panas 1968. Namun pada tahun 1966, kerajaan Mexico mengatakan bahawa mereka tidak mampu menganjurkannya disebabkan oleh kekangan teknikal. Kerajaan Israel telah menawar untuk menganjurkan temasya tersebut di Tel Aviv dan tawaran tersebut telah diterima. Temasya ini merupakan kali pertama Sukan Paralimpik diadakan di bandar yang berbeza dengan Sukan Olimpik.

Acara sukan 
Boling padang telah dipertandingkan buat kali yang pertama. Dalam bola keranjang kerusi roda, acara perempuan telah ditambah manakala acara lumba kerusi roda 100 m lelaki telah ditambah dalam olahraga.

Jadual pingat

Penyertaan 
Dua puluh lapan delegasi telah menyertai Sukan Paralimpik 1968. Kanada, Denmark, Ethiopia, India, Jamaica, New Zealand, Korea Selatan dan Sepanyol telah menyertai Sukan Paralimpik buat kali yang pertama. Afrika Selatan masih dibenarkan untuk bertanding walaupun dilarangkan daripada menyertai Sukan Olimpik disebabkan oleh perlaksanaan dasar Aparteid di negara tersebut.

Lihat juga
 Sukan Olimpik Musim Panas 1968

Rujukan

Pautan Luar

Jawatankuasa Paralimpik Antarabangsa

Sukan Paralimpik Musim Panas